
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 184 

31 Ιανουάριου 2013 


ΑΠΟΦΑΣΕΙ Σ 

Αριθμ. Υ4α/οικ,6319 

Οργανισμός του Νοσοκομείου Αφροδισίων και Δερμα¬ 
τικών Νόσων Αθήνας «ΑΝΔΡΕΑΣ ΣΥΓΓΡΟΣ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ 
ΚΑΙ ΑΘΛΗΤΙΣΜΟΥ - ΥΓΕΙΑΣ 

Έχοντας υπόψη: 

1. Τις διατάξεις: 

α) Των άρθρων 5, 6, 7, 8, 11, 13 και 14 του Ν. 2889/01 
«Βελτίωση και εκσυγχρονισμός του Εθνικού Συστήματος 
Υγείας και άλλες διατάξεις» (ΦΕΚ 37/Α'), όπως έχουν 
τροποποιηθεί και ισχύουν. 

β) Του άρθρου 33 του Ν. 4024/11 «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρία και άλλες διατάξεις εφαρμογής του μεσοπρό¬ 
θεσμου πλαισίου δημοσιονομικής στρατηγικής 2012 - 
2015» (ΦΕΚ 226 Α), όπως ισχύει. 

γ) Των άρθρων 32 και 44 του Ν. 4025/11 «Ανασυγκρό¬ 
τηση Φορέων Κοινωνικής Αλληλεγγύης, Κέντρα Απο¬ 
κατάστασης, αναδιάρθρωση ΕΣΥ και άλλες διατάξεις» 
(ΦΕΚ 228/Α'), όπως ισχύουν. 

δ) Των άρθρων 6, 7 και 12 του Ν. 3329/05 «Εθνικό Σύ¬ 
στημα Υγείας και Κοινωνικής Αλληλεγγύης και λοιπές 
διατάξεις» (ΦΕΚ 81/ Α'), όπως έχουν τροποποιηθεί και 
ισχύουν. 

ε) Του άρθρου 8 του Ν. 3868/10 «Αναβάθμιση του ΕΣΥ 
και λοιπές διατάξεις αρμοδιότητας Υπουργείου Υγείας 
και Κοινωνικής Αλληλεγγύης» (ΦΕΚ 129 /Α'), όπως ισχύει. 

στ) Της παρ. 1 του άρθρου 25 του Ν. 1397/83 «Εθνικό 
Σύστημα Υγείας» (ΦΕΚ 143/Α') όπως συμπληρώθηκαν με 
τις διατάξεις του άρθρου 4 του Ν. 3754/2009 «Ρύθμιση 
όρων απασχόλησης των νοσοκομειακών ιατρών του ΕΣΥ 
σύμφωνα με το π.δ. 76/2005 και άλλες διατάξεις», όπως 
έχει τροποποιηθεί και ισχύει (ΦΕΚ 43 Α'). 

ζ) Του άρθρου 34 του Ν. 2519/97 «Ανάπτυξη και εκσυγ¬ 
χρονισμός του ΕΣΥ, οργάνωση των υγειονομικών υπη¬ 
ρεσιών, ρυθμίσεις για το φάρμακο και άλλες διατάξεις» 
(ΦΕΚ 165/Α'), όπως έχει τροποποιηθούν και ισχύουν, 
η) Των άρθρων 4 και 5 του Ν.4052/2012 (ΦΕΚ 41/Α'). 
θ) Του άρθρου 12 του Ν. 3204/03 «Τροποποίηση και 
συμπλήρωση της νομοθεσίας για το Εθνικό Σύστημα 


Υγείας και ρυθμίσεις άλλων θεμάτων αρμοδιότητας του 
Υπουργείου Υγείας και Πρόνοιας» (ΦΕΚ 296/Α'). 

ι) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π. Δ/τος 63/2005 (Α' 98) και 
το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος 
του κρατικού προϋπολογισμού. 

ια) Του Ν. 1568/1985 «Υγιεινή - Ασφάλεια Εργαζομένων 
(Α' 177) όπως επεκτάθηκαν με τις διατάξεις της κοι¬ 
νής υπουργικής απόφασης υπ’ αριθμ. 88555/3293/1988 
«Υγιεινή και ασφάλεια του προσωπικού του Δημοσίου, 
των Ν.Π.Δ.Δ. και των ΟΤΑ» (Β'721) που κυρώθηκε με το 
άρθρο 39 του Ν. 1836/1989 και του Π.Δ. 17/1996 «Μέτρα 
για την βελτίωση της ασφάλειας και της υγείας των 
εργαζόμενων κατά την εργασία σε συμμόρφωση με τις 
οδηγίες 89/391/ΕΟΚ και 91/383/ΕΟΚ» (Α' 11). 

ιβ) Του άρθρου 5 του Π.Δ. 294/1988 (138 Α') «Ελάχιστος 
χρόνος απασχόλησης τεχνικού ασφαλείας και ιατρού 
εργασίας, επίπεδο γνώσεων και ειδικότητα τεχνικού 
ασφαλείας για τις επιχειρήσεις, εκμεταλλεύσεις και 
εργασίες του άρθρου 1 παρ. 1 του Ν. 1568/1985 «Υγιεινή 
και ασφάλεια των εργαζομένων». 

ιγ) Του Π.Δ/τος 87/86 «Ενιαίο Πλαίσιο Οργάνωσης Νο¬ 
σοκομείων» (ΦΕΚ 32/Α'). 

ιδ) Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

2. Τις διατάξεις της υπ’ αριθμ. Υ4α/οικ.84627 απόφασης 
«Διασύνδεση Νοσοκομείων και καθορισμός του τρόπου 
διασύνδεσής τους και λειτουργίας τους» (ΦΕΚ 1681/Β/ 
28-7-2011), όπως έχουν τροποποιηθεί και ισχύουν. 

3. Το υπ’ αριθμ. 23578/26-10-2011 έγγραφο της Υποδι- 
οικητού της 1ης Υ.Π.Ε. Αττικής. 

4. Την υπ’ αριθμ. 188/92 του Δ' Τμήματος του Συμβου¬ 
λίου της Επικράτειας. 

5. Τις υπ’ αριθμ. 13/28-7-11 (ΘΕΜΑ 9ο), 14/24-8-11 (ΘΕΜΑ 
2ο), 15/27-9-11 (ΘΕΜΑ 10ο και 16/3-11-2011 (ΘΕΜΑ 7ο) απο¬ 
φάσεις του ΚΕ.Σ.Υ.ΠΕ. 

6. Την υπ’ αριθμ. 7112/13-12-2011 διαπιστωτική πράξη 
(ΦΕΚ 3117/Β/11) και (ΦΕΚ 187/Β/6-2-12), αποφασίζουμε: 

Άρθρο 1 

ΝΟΜΙΚΗ ΜΟΡΦΗ - ΕΠΩΝΥΜΙΑ - ΕΔΡΑ - ΣΦΡΑΓΙΔΑ 

1. Το Νοσοκομείο Αφροδισίων και Δερματικών Νόσων 
Αθήνας «ΑΝΔΡΕΑΣ ΣΥΓΓΡΟΣ», που ορίζεται ως Ειδικό 

Νοσοκομείο, υπάγεται στις διατάξεις του ν.δ. 2592/1953 
«Περί οργανώσεως της Ιατρικής Αντίληψης» (ΦΕΚ 254 
Α') σύμφωνα με το άρθρο 7 του ν. 3329/2005 (ΦΕΚ 81 
Α') όπως ισχύει,αποτελεί Νομικό Πρόσωπο Δημοσίου 
Δικαίου (Ν.Π.Δ.Δ.), το οποίο υπόκειται στον έλεγχο και 
την εποπτεία του Διοικητή της 1ης Υγειονομικής Περι¬ 
φέρειας Αττικής, διέπεται από τις διατάξεις του εν λόγω 
νόμου και φέρει την επωνυμία «Νοσοκομείο Αφροδισίων 
και Δερματικών Νόσων Αθήνας «ΑΝΔΡΕΑΣ ΣΥΓΓΡΟΣ». 

2. Έδρα του Νοσοκομείου είναι η πόλη της Αθήνας. 

3. Το Νοσοκομείο έχει δική του σφραγίδα στρογγυλή 
στην οποία αναγράφονται σε επάλληλους κύκλους «ΕΛ¬ 
ΛΗΝΙΚΗ ΔΗΜΟΚΡΑΤΙΑ - 1η ΥΓΕΙΟΝΟΜΙΚΗ ΠΕΡΙΦΕΡΕΙΑ 
ΑΤΤΙΚΗΣ - Νοσοκομείο Αφροδισίων και Δερματικών Νό¬ 
σων Αθήνας «ΑΝΔΡΕΑΣ ΣΥΓΓΡΟΣ», και στη μέση φέρει 
το Εθνόσημο. 

Αρθρο 2 

ΣΚΟΠΟΣ 

Σκοπός του Νοσοκομείου είναι: 

1. Η παροχή Πρωτοβάθμιας, Δευτεροβάθμιας και Τρι¬ 
τοβάθμιας φροντίδας υγείας στο πληθυσμό ευθύνης της 
1ης ΥΠΕ Αττικής, καθώς και σε ασθενείς που παραπέ- 
μπονται από άλλες ΥΠΕ Η φροντίδα υγείας παρέχεται 
ισότιμα σε κάθε πολίτη ανεξάρτητα από την οικονομική, 
κοινωνική και επαγγελματική του κατάσταση, σύμφωνα 
με τους κανόνες του Εθνικού Συστήματος Υγείας και 
της Κοινωνικής Ασφάλισης και ειδικότερα η πρόληψη, 
διάγνωση και θεραπεία των δερματικών, αφροδισίων 
και των συναφών με αυτές παθήσεων. 

2. Η ειδίκευση, η συνεχής εκπαίδευση και η επιμόρ¬ 
φωση ιατρών, νοσηλευτών και άλλων επαγγελμάτων 
υγείας, με την ανάπτυξη και εφαρμογή ανάλογων εκπαι¬ 
δευτικών προγραμμάτων. Η εκπαίδευση φοιτητών των 
ιατρικών τμημάτων του Πανεπιστημίου Αθηνών, καθώς 
και των φοιτητών άλλων συναφών τμημάτων. 

3. Η ανάπτυξη και προαγωγή της έρευνας στον το¬ 
μέα της υγείας. Στην κατεύθυνση αυτή εφαρμόζει και 
αναπτύσσει ερευνητικά προγράμματα και συνεργάζεται 
με άλλους συναφείς φορείς, καθώς και διεθνείς οργα¬ 
νισμούς, επιστημονικά και ερευνητικά κέντρα. 

4. Η συνεργασία με τα νοσηλευτικά ιδρύματα και άλ¬ 
λες μονάδες υγείας της υγειονομικής περιφέρειας για 
την ανάπτυξη και αναβάθμιση συνολικά της παρεχό¬ 
μενης φροντίδας υγείας και ειδικότερα σε ότι αφορά 
την εφαρμογή εκπαιδευτικών προγραμμάτων, καθώς 
και ειδικών προγραμμάτων μελέτης και αξιολόγησης 
θεμάτων, που αφορούν το χώρο της υγείας στην 1η 
ΥΠΕ Αττικής. 

5. Η εφαρμογή νέων μεθόδων και μορφών περίθαλψης, 
με στόχο την αποτελεσματική προώθηση της υγείας 
των πολιτών. 

6. Η ανάπτυξη διαδικασιών που υλοποιούν τους στρα¬ 
τηγικούς στόχους που τίθενται από το Υπουργείο Υγεί¬ 
ας, την 1η ΥΠΕ Αττικής και την Εφορεία του Νοσοκο¬ 
μείου. 

Αρθρο 3 

ΟΡΓΑΝΑ ΔΙΟΙΚΗΣΗΣ 

Τα όργανα διοίκησης του Νοσοκομείου είναι: 

1. Η Εφορεία του Νοσοκομείου 

2. Ο Διευθυντής του Νοσοκομείου. 


Αρθρο 4 

ΔΥΝΑΜΗ ΚΛΙΝΩΝ 

Η συνολική δύναμη του Νοσοκομείου είναι εκατόν εί¬ 
κοσι (120) οργανικές κλίνες. 

Αρθρο 5 

ΔΙΑΡΘΡΩΣΗ ΥΠΗΡΕΣΙΩΝ 

1. Το Νοσοκομείο Αφροδισίων και Δερματικών Νόσων 
Αθήνας «ΑΝΔΡΕΑΣ ΣΥΓΓΡΟΣ» απαρτίζεται από τις ακό¬ 
λουθες Υπηρεσίες, Αυτοτελές Τμήμα και Ειδικό Γραφείο: 

Α. ΥΠΗΡΕΣΙΕΣ 
α. Ιατρική, 
β. Νοσηλευτική, 
γ. Διοικητική-Οικονομική 

Β. ΑΥΤΟΤΕΛΕΣ ΤΜΗΜΑ 
ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ 
Γ. ΕΙΔΙΚΟ ΓΡΑΦΕΙΟ 
Υποστήριξης του Πολίτη 

2. Κάθε Υπηρεσία έχει τη δική της ξεχωριστή συγκρό¬ 
τηση και ιεραρχική διάρθρωση. Οι τρεις Υπηρεσίες είναι 
μεταξύ τους ισότιμες και υπάγονται ιεραρχικά στον 
εκάστοτε διευθυντή του νοσοκομείου, τακτικό καθηγη¬ 
τή της έδρας των αφροδισίων και δερματικών νόσων 
του Πανεπιστημίου Αθηνών (δηλαδή τον αρχαιότερο 
καθηγητή Α' βαθμίδας) ώστε το Νοσοκομείο να τελεί 
υπό ενιαία επιστημονική και διοικητική διεύθυνση κατά 
τα προβλεπόμενα στον ιδρυτικό Ν.Γ.Τ.Ν.Δ./1909 (ΦΕΚ 
95Α) και οριζόμενα στη διαθήκη της Ιφιγένειας Ανδρέα 
Συγγρού. 

Το Αυτοτελές Τμήμα και το Ειδικό Γραφείο υπάγονται 
απευθείας στον Διευθυντή του Νοσοκομείου. 

Αρθρο 6 

ΔΙΑΡΘΡΩΣΗ ΙΑΤΡΙΚΗΣ ΥΠΗΡΕΣΙΑΣ 

1. Η Ιατρική Υπηρεσία αποτελεί Διεύθυνση και διαρ¬ 
θρώνεται σε Τομείς, στους οποίους λειτουργούν Τμή¬ 
ματα κατά ειδικότητα, Ιατρικές Ειδικότητες - Ειδικές 
Μονάδες, καθώς και Διατομεακά και λοιπά Τμήματα, 
ως εξής: 

Α. ΤΟΜΕΙΣ 

α) Παθολογικός Τομέας με δυναμικότητα 120 κλινών 
β) Εργαστηριακός Τομέας 

Κάθε Τομέας διαρθρώνεται σε Τμήματα και Μονάδες 
ως εξής: 

α) Παθολογικός Τομέας 
ΤΜΗΜΑΤΑ 

1. Δερματολογικό-Αφροδισιολογικό 

2. Πανεπιστημιακή Κλινική Αφροδισίων και Δερματικών 
Νόσων καθώς και Μονάδες και Εργαστήρια που εγκαθί¬ 
στανται στο Νοσοκομείο, σύμφωνα με το άρθρο 13 του 
Ν. 1397/83 (Α3β/οικ. 3767/1987 ΦΕΚ 124/Β/1987) 

β) Εργαστηριακός Τομέας 

1. Βιοπαθολογικό-Αιματολογικό 

2. Βιοχημικό 

3. Παθολογοανατομικό 

4. Ακτινοθεραπευτικό 

5. Ακτινοδιαγνωστικό 

6. Φαρμακευτικό 

Β. ΔΙΑΤΟΜΕΑΚΑ ΤΜΗΜΑΤΑ 

1. Επειγόντων Περιστατικών (ΤΕΠ) 

2. Βραχείας Νοσηλείας 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3765 


Γ. ΛΟΙΠΑ ΤΜΗΜΑΤΑ 

• Παραϊατρικού Προσωπικού 

• Κοινωνικής Εργασίας 

• Διαιτολογίας - Διατροφής 

2. Οι κενές κλίνες των Τμημάτων του Παθολογικού 
Τομέα χρησιμοποιούνται για την εξυπηρέτηση ασθενών 
και άλλων Τμημάτων, μετά από εισηγήσεις του Διευ¬ 
θυντή της Ιατρικής Υπηρεσίας και την τελική απόφαση 
της Εφορείας. 

3. Στους Τομείς λειτουργούν τακτικά Εξωτερικά Ια¬ 
τρεία αντίστοιχων ειδικοτήτων με τις ειδικότητες των 
γιατρών που υπηρετούν. Ο αριθμός των εξωτερικών 
ιατρείων για κάθε ειδικότητα καθορίζεται με αποφάσεις 
της Εφορείας, ύστερα από εισήγηση του Διευθυντή της 
Ιατρικής Υπηρεσίας. 

Αρθρο 7 

ΔΙΑΡΘΡΩΣΗ ΝΟΣΗΛΕΥΤΙΚΗΣ ΥΠΗΡΕΣΙΑΣ 

1. Η Νοσηλευτική Υπηρεσία αποτελεί Διεύθυνση και 
διαρθρώνεται σε δύο (2) Νοσηλευτικούς τομείς, οι οποίοι 
λειτουργούν σε επίπεδο Υποδιευθύνσεων. 

Κάθε Νοσηλευτικός Τομέας διαρθρώνεται σε Νοση¬ 
λευτικά Τμήματα, ως ακολούθως: 

1ος Νοσηλευτικός Τομέας, διαρθρώνεται σε (4) Τμή¬ 
ματα που καλύπτει τον Παθολογικό Τομέα της Ιατρικής 
Υπηρεσίας. 

2ος Νοσηλευτικός Τομέας, διαρθρώνεται σε (4) Τμήμα¬ 
τα που καλύπτει τον Εργαστηριακό Τομέα της Ιατρικής 
Υπηρεσίας, τα Διατομεακά Τμήματα και τα Εξωτερικά 
Ιατρεία. 

2. Στο Νοσοκομείο συνιστάται Νοσηλευτική Επιτροπή 
κατά τα οριζόμενα στις διατάξεις του άρθρου 115 του 
Ν. 2071/92 όπως ισχύει η οποία αποτελείται από: 

Α. Τον Προϊστάμενο/η της Νοσηλευτικής Υπηρεσίας, 
ως Πρόεδρο 

Β.'Ενα (1) Προϊστάμενο Τμήματος από κάθε νοσηλευ¬ 
τικό τομέα. 

Γ.'Ενα (1) νοσηλευτή τμήματος από κάθε νοσηλευτικό 
τομέα. 

Άρθρο 8 

ΔΙΑΡΘΡΩΣΗ ΔΙΟΙΚΗΤΙΚΗΣ-ΟΙΚΟΝΟΜΙΚΗΣ ΥΠΗΡΕΣΙΑΣ 

1. Η Διοικητική-Οικονομική Υπηρεσία αποτελεί Διεύ¬ 
θυνση και διαρθρώνεται σε δύο (2) Υποδιευθύνσεις ως 
ακολούθως: 

α) Υποδιεύθυνση Διοικητικού-Οικονομικού 
β) Υποδιεύθυνση Τεχνικού 

2. Κάθε Υποδιεύθυνση διαρθρώνεται σε Τμήματα ως 
ακολούθως: 

α) Υποδιεύθυνση Διοικητικού-Οικονομικού 
Τ μήματα 

1. Διαχείρισης Ανθρώπινου Δυναμικού 

2. Γραμματείας 

3. Γ ραμματείας Εξωτερικών Ιατρείων και Επειγόντων 
Περιστατικών 

4. Κίνησης Ασθενών 

5. Οικονομικού 

6. Επιστασίας-Ιματισμού 
β) Υποδιεύθυνση Τεχνικού 
Τ μήματα 

1. Βιοϊατρικής Τεχνολογίας 

2. Τεχνικού 

Άρθρο 9 

ΑΡΜΟΔΙΟΤΗΤΕΣ ΙΑΤΡΙΚΗΣ ΥΠΗΡΕΣΙΑΣ 
1. Οι αρμοδιότητες της Ιατρικής Υπηρεσίας του Νο¬ 
σοκομείου ορίζονται ως ακολούθως: 


α. Η παροχή υπηρεσιών υγείας, 
β. Η προώθηση και προαγωγή της υγείας, 
γ. Η εκπαίδευση του προσωπικού που στελεχώνει την 
υπηρεσία. 

δ. Ο προγραμματισμός και ο έλεγχος των παρεχόμε¬ 
νων υπηρεσιών υγείας. 

ε. Η κατάρτιση πρωτοκόλλων για την παροχή και ανά¬ 
πτυξη των παρεχόμενων ιατρικών υπηρεσιών από τη 
Διεύθυνση, τους τομείς και τα τμήματα, 
στ. Η οργάνωση και προώθηση της έρευνας, 
ζ. Η συνεργασία με τις άλλες υπηρεσίες του νοσο¬ 
κομείου για την συνεχή βελτίωση των παρεχόμενων 
υπηρεσιών υγείας. 

η. Η εποπτεία της εφημερίας και της αποτελεσματικής 
λειτουργίας των νοσοκομειακών κλινών καθώς και η 
επιστημονική εποπτεία της λειτουργίας των Εξωτερι¬ 
κών Ιατρείων, των Επειγόντων Περιστατικών και των 
Χειρουργείων. 

θ. Ο προγραμματισμός και η εισήγηση για τη χορήγη¬ 
ση οποιοσδήποτε μορφής άδειας στο προσωπικό της 
Ιατρικής Υπηρεσίας. 

ι. Η επιστημονική και διοικητική ευθύνη για την εύρυθ¬ 
μη λειτουργία των τμημάτων της Ιατρικής Υπηρεσίας. 

ια. Η ενημέρωση και η τήρηση φακέλων νοσηλείας 
ασθενών, από κοινού με τη νοσηλευτική υπηρεσία, 
ιβ. Η εποπτεία της νοσοκομειακής βιβλιοθήκης, 
ιγ. Η οργάνωση, ο προγραμματισμός και η εκτέλεση 
ιατρικών πράξεων. 

2. Αρμοδιότητες του Φαρμακευτικού Τμήματος: 

Ο προγραμματισμός προμηθειών, η φύλαξη, η ταξι¬ 
νόμηση, η παρασκευή ιδιοσκευασμάτων, ο έλεγχος, η 
χορήγηση, η διανομή, η διακίνηση και διαχείριση του 
φαρμακευτικού και λοιπού υλικού αρμοδιότητας του 
Ε.Ο.Φ. Η ευθύνη του επιστημονικού ελέγχου του συ¬ 
νταγολογίου, η εκτέλεση οποιοσδήποτε συνταγής που 
θα ζητήσει το ιατρικό τμήμα, καθώς και ο έλεγχος των 
προς εκτέλεση συνταγών. Οι αρμοδιότητες του νοσο¬ 
κομειακού φαρμακείου καθορίζονται από τις ισχύουσες 
κάθε φορά διατάξεις. 

3. Αρμοδιότητες του Τμήματος Κοινωνικής Εργασίας: 
Η ευθύνη και η συμπαράσταση των νοσηλευομένων 

του νοσοκομείου σε κάθε κοινωνικό πρόβλημα. Η ανα¬ 
ζήτηση και διερεύνηση των αιτίων που προκαλούν τα 
προβλήματα αυτά κατά περίπτωση και γενικά η φροντί¬ 
δα και η ψυχολογική υποστήριξη για την αντιμετώπιση 
των κοινωνικών προβλημάτων των ασθενών στο πλαίσιο 
της γενικότερης κοινωνικής πολιτικής της πολιτείας. 

4. Αρμοδιότητες του Τμήματος Παραϊατρικού Προ¬ 
σωπικού: 

Η ευθύνη των δραστηριοτήτων του προσωπικού των 
κλάδων Ιατρικών Εργαστηρίων, Ραδιολόγων - Ακτινο¬ 
λόγων, Χειριστών Ιατρικών Συσκευών, καθώς και άλλων 
επιστημόνων συναφών κλάδων υγείας σε ότι αφορά 
την οργάνωση, τον προγραμματισμό και την εκτέλεση 
Ιατρικών και Νοσηλευτικών πράξεων. 

5. Αρμοδιότητες του Τμήματος Διαιτολογίας - Δια¬ 
τροφής: 

Φροντίζει για την σύνταξη και τον έλεγχο των καθημε¬ 
ρινών διατροφικών αναγκών των εσωτερικών ασθενών, 
καθώς για την πληροφόρηση των ασθενών των εξωτερι¬ 
κών ιατρείων που έχουν ανάγκη από διαιτητική αγωγή. 

Στη μονάδα αυτή εντάσσονται επίσης οι επιστημο¬ 
νικές, οργανωτικές, εκπαιδευτικές και διοικητικές δρα- 



3766 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στηριότητες όλων όσων απασχολούνται με τα τρόφιμα 
από την προμήθεια μέχρι την κατανάλωσή τους. 

Άρθρο 10 

ΑΡΜΟΔΙΟΤΗΤΕΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 
Οι αρμοδιότητες της Νοσηλευτικής Υπηρεσίας ορίζο¬ 
νται ως ακολούθως: 

α. Η παροχή νοσηλευτικής φροντίδας στους ασθενείς, 
σύμφωνα με τους κανόνες και τα διδάγματα της Νο¬ 
σηλευτικής Επιστήμης στο πλαίσιο των κατευθύνσεων 
των υπευθύνων σε κάθε περίπτωση ιατρών. 

β. Η προώθηση και προαγωγή της νοσηλευτικής επι¬ 
στήμης, της συνεχιζόμενης εκπαίδευσης, επιμόρφωσης 
και της έρευνας στον τομέα αυτό. 

γ. Ο προγραμματισμός και ο έλεγχος του προσωπικού 
και των παρεχομένων υπηρεσιών. 

δ. Η τήρηση των αρχών λειτουργίας του Νοσοκομεί¬ 
ου όπως καθορίζονται από διατάξεις νόμων, Π.Δ., τον 
εσωτερικό κανονισμό λειτουργίας του νοσοκομείου και 
τις αποφάσεις της Εφορείας και του Διευθυντή του 
Νοσοκομείου αυτού. 

ε. Η συνεργασία με τις άλλες υπηρεσίες του νοσο¬ 
κομείου. 

στ. Ο διαχειριστικός έλεγχος (καταγραφή εισροών 
πόσης φύσεως υλικών και φαρμάκων, διάθεση και κα¬ 
τανάλωση αυτών) Των νοσηλευτικών τμημάτων. 

ζ. Η ευθύνη της ενημέρωσης, τήρησης και φύλαξης, 
από κοινού με την ιατρική υπηρεσία, των φακέλων νο¬ 
σηλείας των ασθενών. 

η. Η οργάνωση, ο προγραμματισμός και η εκτέλεση 
νοσηλευτικών πράξεων. 

Αρθρο 11 

ΑΡΜΟΔΙΟΤΗΤΕΣ ΔΙΟΙΚΗΤΙΚΗΣ - 
ΟΙΚΟΝΟΜΙΚΗΣ ΥΠΗΡΕΣΙΑΣ 
Οι αρμοδιότητες της Διοικητικής - Οικονομικής Υπη¬ 
ρεσίας κατά Τμήμα ορίζονται ως ακολούθως: 

1. Τμήμα Διαχείρισης Ανθρώπινου Δυναμικού 

α. Φροντίζει για τη βέλτιστη διοίκηση και ανάπτυξη 
του ανθρώπινου δυναμικού. 

β. Χειρίζεται κάθε θέμα που έχει σχέση με την υπη¬ 
ρεσιακή κατάσταση του προσωπικού του Νοσοκομείου. 

γ. Είναι υπεύθυνο για την τήρηση αρχείου των εργα¬ 
ζομένων στο νοσοκομείο, των συνταξιοδοτήσεων, των 
απολύσεων και των προσλήψεων. 

δ. Είναι υπεύθυνο για την τήρηση και φύλαξη του 
προσωπικού μητρώου όλων των υπαλλήλων. 

ε. Είναι υπεύθυνο για την τήρηση του αρχείου για τις 
βάρδιες, πάσης φύσεως άδειες, εφημερίες, υπερωρίες 
όλου του προσωπικού και την έγκρισή τους σε συνερ¬ 
γασία με τις αντίστοιχες Διευθύνσεις. 

στ. Είναι υπεύθυνο για τον διοικητικό έλεγχο των αδει¬ 
ών ασθένειας και των άλλων κατηγοριών αδειών όλου 
του προσωπικού και την αρχειοθέτησή τους. 

ζ. Καταρτίζει και παρακολουθεί προγράμματα, εκπαί¬ 
δευσης, επιμόρφωσης και έρευνας προσωπικού. 

2. Τμήμα Γραμματείας 

α. Είναι υπεύθυνο για την γραμματειακή υποστήριξη 
όλων των ιατρικών και νοσηλευτικών τμημάτων και μο¬ 
νάδων του νοσοκομείου. 

β. Έχει την ευθύνη παροχής πληροφοριών γενικής 
φύσεως προς το κοινό και τους ασθενείς. 

γ. Είναι υπεύθυνο για την διατήρηση αρχείου, την 
τήρηση του γενικού πρωτοκόλλου και την διακίνηση 
της αλληλογραφίας (και της ηλεκτρονικής). 


δ. Βεβαιώνει το γνήσιο της υπογραφής και επικυρώνει 
αντίγραφα. 

ε. Φροντίζει για κάθε θέμα που έχει σχέση με την 
οργάνωση της γραμματειακής υποστήριξης, σύμφωνα 
με τις αποφάσεις της Διοίκησης και των άλλων Υπη¬ 
ρεσιών του Νοσοκομείου, την τήρηση και επεξεργασία 
στατιστικών στοιχείων, την παροχή και διακίνηση πλη¬ 
ροφοριών στις Υπηρεσίες των Νοσοκομείων της 1ης 
ΥΠΕ στο Υπουργείο Υγείας και Κοιν. Αλληλεγγύης και 
στους άλλους αρμόδιους Φορείς για την αντιμετώπιση 
κάθε προβλήματος για την διεκπεραίωση του έργου 
του Νοσοκομείου. 

3. Τμήμα Γραμματείας Εξωτερικών Ιατρείων και Επει¬ 
γόντων Περιστατικών 

α. Είναι υπεύθυνο για την γραμματειακή υποστήριξη 
των τακτικών εξωτερικών ιατρείων, των απογευματινών 
εξωτερικών ιατρείων και Επειγόντων Περιστατικών. 

β. Φροντίζει μετά την υποδοχή και καθοδήγηση των 
ασθενών από το νοσηλευτικό και λοιπό προσωπικό του 
Γ ραφείου Υποστήριξης Πολίτη, για την εξυπηρέτηση 
των πολιτών. Τηρεί τα αρχεία των βιβλίων κίνησης των 
εξωτερικών ιατρείων και Επειγόντων Περιστατικών των 
οποίων την ευθύνη τήρησης έχει το προσωπικό των 
συγκεκριμένων τμημάτων που εξετάζει τους ασθενείς. 

γ. Ρυθμίζει την σειρά προσέλευσης των πολιτών και 
προγραμματίζει την επανεξέτασή τους με προσυνεν- 
νόηση. 

δ. Χορηγεί σε συνεργασία με την ιατρική υπηρεσία 
πιστοποιητικά στους ενδιαφερομένους μετά από υπο¬ 
βολή σχετικής αίτησης τους, 
ε. Φροντίζει για την είσπραξη των ανάλογων εσόδων, 
στ. Βεβαιώνει το γνήσιο της υπογραφής και επικυρώνει 
αντίγραφα. 

4. Τμήμα Κίνησης Ασθενών 

α. Φροντίζει για την έκδοση εισιτηρίων και εξιτηρί¬ 
ων ασθενών μετά από έγγραφη εντολή του αρμόδιου 
ιατρού του αντίστοιχου τμήματος και την τήρηση κα¬ 
ταλόγου αναμονής εισαγωγής. 

β. Τηρεί αρχείο κενών κλινών σύμφωνα με τα στοιχεία 
που προσκομίζονται από τις προϊσταμένες των κλινικών 
μετά από σχετικό έλεγχο της ιεραρχίας της νοσηλευ¬ 
τικής υπηρεσίας και ενημερώνει τους ασθενείς για την 
εισαγωγή τους σύμφωνα με τη σειρά στον κατάλογο 
αναμονής. 

γ. Φροντίζει για τη λογιστική παρακολούθηση του 
λογαριασμού των νοσηλευομένων, τη χρέωση δαπανών 
νοσηλείας σύμφωνα με τα παραστατικά που κατατίθε¬ 
νται από τα ιατρικά τμήματα και το Φαρμακείο και την 
έκδοση των δελτίων παροχής υπηρεσιών και λοιπών 
παραστατικών στοιχείων. 

δ. Χορηγεί σε συνεργασία με την ιατρική υπηρεσία 
πιστοποιητικά στους ενδιαφερομένους μετά από υπο¬ 
βολή σχετικής αίτησης τους, 
ε. Φροντίζει για την είσπραξη των αναλογών εσόδων 
στ. Έχει την ευθύνη της φύλαξης και σωστής αρχει¬ 
οθέτησης των ιατρικών φακέλων όλων των ασθενών. 

5. Τμήμα Οικονομικού 
Είναι υπεύθυνο για: 

α. Όλες τις λογιστικές δραστηριότητες, την τήρηση 
της φορολογικής νομοθεσίας, την παρακολούθηση πα¬ 
γίων και αποσβέσεων, 
β. Την είσπραξη των ληξιπρόθεσμων χρεών, 
γ. Την διατήρηση των αποδεικτικών στοιχείων της 
πιστωτικής πολιτικής. 

δ. Τη διαχείριση των χρημάτων του νοσοκομείου, 
ε. Την έκδοση περιοδικών αναφορών της ταμιακής 
ρευστότητας του νοσοκομείου, τα ισοζύγια εσόδων, 
εξόδων και υλικών. 

στ. Τις πόσης φύσεως οικονομικές συναλλαγές με 
ασφαλιστικούς οργανισμούς, τράπεζες, προμηθευτές 
κ.λπ. (πληρωμές, εισπράξεις, έκδοση επιταγών). 

ζ. Την προετοιμασία της μισθοδοσίας του προσω¬ 
πικού, την έκδοση και τον έλεγχο των καταστάσεων 
μισθοδοσίας. 

η. Τη σύνταξη του οικονομικού σχεδιασμού - προϋπο¬ 
λογισμού, τον έλεγχο παρακολούθησής του, καθώς και 
τον απολογισμό κατά μήνα και έτος. 

θ. Την κοστολόγηση ανά ιατρική πράξη και τη σύνταξη 
και παρακολούθηση των τμηματικών προϋπολογισμών. 

ι. Τον έλεγχο των αναλώσεων και των αποθεμάτων 
των αναλώσιμων υλικών και των φαρμάκων. 

ια. Την έκδοση μηνιαίων αναφορών για τα οικονομικά 
στοιχεία του νοσοκομείου. 

ιβ. Τη σύνταξη εκθέσεων με το λειτουργικό απολογι¬ 
σμό του νοσοκομείου. 

ιγ. Την εκπόνηση των μελετών επενδύσεων (οικονο¬ 
μικό μέρος). 

ιδ. Την ευθύνη της παρακολούθησης όλων των προ¬ 
μηθειών αναλώσιμου και μη υλικού, σύμφωνα με την 
κείμενη νομοθεσία, της σύνταξης του ενιαίου Προγράμ¬ 
ματος Προμηθειών και της οργάνωσης και λειτουργίας 
των αποθηκών του Νοσοκομείου, γενικού, υγειονομικού, 
τεχνικού και άλλου υλικού. 

ιε. Της διεξαγωγής περιοδικών και ετήσιων απογρα- 
φών και παραλαβής και χρέωσης κάθε αναλώσιμου και 
μη υλικού. 

6. Τμήμα Τεχνικού 

α. Επιμελείται τη συντήρηση και τις επισκευές όλων 
των οικοδομικών στοιχείων των κτιρίων του νοσοκομεί¬ 
ου και τον κάθε μορφής ξενοδοχειακού τύπου εξοπλισμό 
του νοσοκομείου, καταβάλλοντας ιδιαίτερη φροντίδα 
για την εξασφάλιση της προσβασιμότητας των ΑΜΕΑ. 

β.Έχει την ευθύνη της συντήρησης του περιβάλλοντος 
χώρου είτε αναφέρεται σε περιοχές με φύτευση είτε σε 
χώρους στάθμευσης φροντίζοντας για την εξασφάλιση 
της προσβασιμότητας των ΑΜΕΑ. 

γ. Διατηρεί πλήρες αρχείο κλειδιών και αναπαράγει 
τον απαιτούμενο αριθμό ύστερα από έγκριση των αρ¬ 
μοδίων οργάνων. 

δ. Καταρτίζει μελέτες για την εκτέλεση έργων, επι¬ 
βλέπει την εκτέλεσή τους, σύμφωνα με τις εκάστοτε 
ισχύουσες διατάξεις, και έχει την ευθύνη για την πα¬ 
ραλαβή τους. 

ε. Συντάσσει και ενημερώνει κατ’ έτος τον σχεδίασμά 
επέκτασης και αναβάθμισης της τεχνικής υποδομής και 
του εξοπλισμού του νοσοκομείου. Τα στοιχεία αυτά 
υποβάλει στο Τ μήμα Οικονομικού, για να ληφθούν υπόψη 
για την κατάρτιση του προϋπολογισμού και του σχεδίου 
ανάπτυξης του νοσοκομείου. 

στ.Έχει την ευθύνη της εκτέλεσης έργων ανάπτυξης, 
συντήρησης και διαρκούς βελτίωσης των μηχανολο¬ 
γικών, ηλεκτρικών και ψυκτικών εγκαταστάσεων του 
Νοσοκομείου και την προμήθεια του απαραίτητου εξο¬ 
πλισμού και υλικών. 

ζ.Έχει την ευθύνη για την ομαλή λειτουργία των ηλε¬ 
κτρολογιών εγκαταστάσεων, παροχής αερίων, των 
εγκαταστάσεων παροχής νάρκωσης στα χειρουργεία 


και γενικά για την ομαλή λειτουργία των τεχνολογικών 
εγκαταστάσεων. 

η. Επιμελείται την καλή λειτουργία, τις επισκευές και 
τη συντήρηση του τηλεφωνικού κέντρου και των τηλε¬ 
φωνικών συσκευών, των μεγαφωνικών εγκαταστάσεων, 
των εγκαταστάσεων παραγωγής και διανομής τηλεο¬ 
πτικού σήματος, των εγκαταστάσεων ενδοεπικοινωνίας 
και κλήσης του προσωπικού, των εγκαταστάσεων τη¬ 
λεχειρισμού και ελέγχου φωτισμού, της πυρασφάλειας. 

θ. Επιμελείται την καλή λειτουργία και συντήρηση των 
εφεδρικών γεννητριών του νοσοκομείου. 

ι. Επιμελείται και συντηρεί τις εγκαταστάσεις γειώ¬ 
σεων και αλεξικέραυνου. Φροντίζει για την αποτελε¬ 
σματική λειτουργία των συστημάτων πυρανίχνευσης 
και πυρασφάλειας. 

ια. Παρακολουθεί κι ελέγχει την ομαλή διανομή ηλε¬ 
κτρικής ενέργειας στο νοσοκομείο σε 24ωρη βάση. 

ιβ. Έχει την ευθύνη συντήρησης των οχημάτων του 
νοσοκομείου. 

ιγ. Είναι υπεύθυνο για την εφαρμογή της ενεργειακής 
πολιτικής που ακολουθεί το νοσοκομείο. Παρακολουθεί 
τις καταναλώσεις ενέργειας και καυσίμων και συντάσσει 
μελέτες βελτιστοποίησης της απόδοσης των ενεργεια¬ 
κών συστημάτων του νοσοκομείου. 

7. Τ μήμα Βιοϊατρικής Τ εχνολογίας 
Είναι υπεύθυνο για την: 

α. Ορθολογική χρήση και την ομαλή λειτουργία της 
τεχνικής υποστήριξης του ιατρικού εξοπλισμού του νο¬ 
σοκομείου και των αναλωσίμων γί αυτά υλικών. 

β. Διασφάλιση της ποιότητας των υπηρεσιών με βάση 
διεθνή πρότυπα και κανόνες ασφάλειας. 

γ. Διασφάλιση της ασφαλούς και αποδοτικής λειτουρ¬ 
γίας των μηχανημάτων και την εφαρμογή των διεθνών 
κανόνων ασφάλειας και προστασίας των ασθενών και 
του προσωπικού συμπεριλαμβανομένης και της ακτι¬ 
νοθεραπείας. 

δ. Διενέργεια προληπτικής και επισκευαστικής συντή¬ 
ρησης μηχανημάτων ιατρικού εξοπλισμού, τη σύνταξη 
και την επίβλεψη τήρησης των συμβολαίων συντήρησης. 

ε. Παρακολούθηση των τεχνολογικών εξελίξεων στην 
βιοϊατρική τεχνολογία και τη μελέτη ένταξη τους στο 
νοσοκομείο. 

στ. Εισήγηση προμήθειας νέου εξοπλισμού καθώς και 
την ανανέωση του υπάρχοντος. 

ζ. Διαχείριση και διερεύνηση δυσμενών περιστατικών 
που σχετίζονται με τον ιατροτεχνολογικό εξοπλισμό. 

η. Ενημέρωση και εκπαίδευση του προσωπικού του 
Νοσοκομείου στην ασφαλή και αποδοτική λειτουργία 
του ιατροτεχνολογικού εξοπλισμού και την επιμόρφωση 
του προσωπικού του Τμήματος σε θέματα συντήρησης 
των ιατρικών μηχανημάτων. 

θ. Καταγραφή, αρχειοθέτηση και παρακολούθηση του 
εξοπλισμού και την τεχνολογική υποστήριξη των ανα¬ 
λογών ερευνητικών προγραμμάτων. 

8. Τμήμα Επιστασίας-Ιματισμού 

α. Μεριμνά για τον καθαρισμό, ευπρεπισμό και την 
καλή εμφάνιση του νοσοκομείου. 

β.Έχει την ευθύνη για την εκτέλεση των γενικών ερ¬ 
γασιών και των μεταφορών εντός και εκτός του Νο¬ 
σοκομείου. 

γ.Έχει την ευθύνη του τηλεφωνικού κέντρου, 
δ. Έχει την ευθύνη ασφάλειας του προσωπικού, των 
επισκεπτών και νοσηλευομένων στο νοσοκομείο, καθώς 

και της φύλαξης των κτιρίων, και του πόσης φύσεως 
εξοπλισμού του νοσοκομείου. 

ε. Μεριμνά για την εξασφάλιση και τη συντήρηση του 
αναγκαίου ιματισμού για τις ανάγκες του νοσοκομείου. 

στ. Ευθύνεται για τη διαχείριση, τον καθαρισμό, την 
εν γένει συντήρηση και ανανέωση του ιματισμού, στο¬ 
λών προσωπικού, κλινοσκεπασμάτων, καθώς και για τη 
φύλαξη, επιδιόρθωση και διανομή τους. 

Άρθρο 12 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ 
ΤΜΗΜΑΤΟΣ ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ 

Οι αρμοδιότητες του Τμήματος είναι: 

1. Ο χειρισμός όλων των θεμάτων οργάνωσης των 
Υπηρεσιών του Νοσοκομείου. 

2. Η μελέτη, υπόδειξη και παρακολούθηση εφαρμογής 
μέτρων για την απλούστευση γραφειοκρατικών τύπων 
και διαδικασιών και την κατάργηση περιττών διατυπώ¬ 
σεων, σε συνεργασία με τις κατ’ αντικείμενο Υπηρεσίες 
του Νοσοκομείου, καθώς και η εφαρμογή συστήματος 
διοίκησης με στόχους και μέτρηση της αποδοτικότητας. 

3. Η εγκατάσταση κάθε νέας εφαρμογής πληροφορι¬ 
κής και η έναρξη λειτουργίας της. 

4. Η διαχείριση της κάθε εφαρμογής από συστηματι¬ 
κής και λειτουργικής πλευράς. 

5. Η εκπαίδευση του προσωπικού του νοσοκομείου 
σε θέματα συστημάτων πληροφορικής και η αποτελε¬ 
σματική εκμετάλλευση των συστημάτων πληροφορικής. 

6. Η συνεχής παρακολούθηση των νέων τεχνολογιών 
και η αξιολόγηση της δυνατότητας αξιοποίησής τους 
από το Νοσοκομείο. 

7. Οι περιοδικές και ετήσιες εκθέσεις λειτουργίας. 

8. Η διαχείριση και λειτουργία του πληροφορικού 
εξοπλισμού, η βελτιστοποίηση της αξιοποίησης του 
εξοπλισμού σε συνάρτηση και με τις εφαρμογές που 
λειτουργούν σε κάθε τμήμα του εξοπλισμού. 

9. Η εγκατάσταση και συντήρηση τοπικού ή ευρύτερου 
δικτύου υπολογιστών. 

10. Η διαχείριση της πρόσβασης των χρηστών στο 
δίκτυο. 

11. Η διαχείριση της επικοινωνίας του εσωτερικού δι¬ 
κτύου με εξωτερικά δίκτυα. 

12. Η προστασία του δικτύου και την αριστοποίηση 
των πόρων του δικτύου, (δίσκων, κ.λπ.). 

13. Η διαχείριση της απόδοσης του δικτύου και τη 
σχεδίαση της επέκτασης του δικτύου. 

14. Η κατάρτιση μελετών και τεχνικών προδιαγραφών 
για την προμήθεια εξοπλισμού πληροφορικής (Η/Υ, 3ΆΛ/, 
3Υ5ΤΕΜ 3/\Λ/ κ,λπ.). 

15. Αναπτύσσει περιορισμένης έκτασης εφαρμογές για: 

α. Την επέκταση της λειτουργικότητας του δικτύου 

και των υποσυστημάτων της ιατρικής και διοικητικής 
υπηρεσίας. 

β. Την προσαρμογή ειδικών πακέτων λογισμικού, για 
περιορισμένης έκτασης εφαρμογές. 

γ. Την παρακολούθηση των δεικτών ιατρο-νοσηλευ- 
τικής και διοικητικο-οικονομικής λειτουργίας του νο¬ 
σοκομείου. 

δ. Την πρόσβαση στο διαδίκτυο. 

16. Καταρτίζει το Στρατηγικό Πλάνο Πληροφορικής, 
με βάση τους γενικότερους στρατηγικούς στόχους του 
Νοσοκομείου, αλλά και τις ειδικότερες λειτουργικές 
ανάγκες του. 


17. Παρακολουθεί την υλοποίηση του Στρατηγικού 
Πλάνου και ενημερώνεται για την πορεία των έργων 
πληροφορικής, των τυχόν προβλημάτων ή καθυστερή¬ 
σεων ή ακόμη και για τυχόν αποκλίσεις από τον αρχικά 
προβλεπόμενο προϋπολογισμό έργων. 

18. Υποβάλλει και δέχεται προτάσεις προς και από τα 
αρμόδια τμήματα για την εκπόνηση των μελετών και την 
παρακολούθηση των διαδικασιών που σχετίζονται με 
την εγκατάσταση των νέων συστημάτων πληροφορικής. 

19. Είναι υπεύθυνο για τη λήψη και γενικά τη συλλογή 
πληροφοριών από τα διάφορα υποσυστήματα του νο¬ 
σοκομείου για την διοίκηση και την ιατρική υπηρεσία. 

Αρθρο 13 

ΑΡΜΟΔΙΟΤΗΤΕΣ ΕΙΔΙΚΟΥ ΓΡΑΦΕΙΟΥ 
ΥΠΟΣΤΗΡΙΞΗΣ ΠΟΛΙΤΗ 

Το Ειδικό Γραφείο Υποστήριξης Πολίτη οργανώνεται 
και λειτουργεί σύμφωνα με τις διατάξεις του άρθρου 
6 παρ. 4 του Ν.2889/2001, όπως ισχύει και τις σχετικές 
εγκυκλίους ή αποφάσεις του Υπουργείου Υγείας και 
είναι αρμόδιο για την υποδοχή, καθοδήγηση, υποβοή¬ 
θηση και πληροφόρηση των προσερχόμενων ασθενών 
και των συνοδών τους για άμεση και σωστή εξυπηρέ¬ 
τησή τους καθώς και για τους κανόνες λειτουργίας του 
Νοσοκομείου. 

Αρθρο 14 

ΘΕΣΕΙΣ ΠΡΟΣΩΠΙΚΟΥ 

Οι θέσεις προσωπικού του Νοσοκομείου Αφροδισίων 
και Δερματικών Νόσων Αθήνας «ΑΝΔΡΕΑΣ ΣΥΓΓΡΟΣ», 
διακρίνονται ως εξής: 

1. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 

- Μία (1) οργανική θέση ειδικού Επιστημονικού προσω¬ 
πικού με σχέση εργασίας ιδιωτικού δικαίου ορισμένου 
χρόνου, διάρκειας ενός έτους, του άρθρου 7 (παρ. 10) 
Του Ν. 3329/2005. 

2. ΘΕΣΕΙΣ ΙΑΤΡΙΚΗΣ ΥΠΗΡΕΣΙΑΣ 

Η Ιατρική Υπηρεσία στελεχώνεται: 

Α) Από ειδικευμένους γιατρούς ΕΣΥ, που έχουν συ- 
σταθεί σύμφωνα με τις διατάξεις του άρθρου 25 του 
Ν. 1397/1983, όπως ισχύουν στον κλάδο γιατρών ΕΣΥ του 
Υπουργείου Υγείας και κατανέμονται στο νοσοκομείο 
αυτό, όπως παρακάτω: 


ΕΙΔΙΚΟΤΗΤΑ 

ΣΥΝΟΛΟ 

ΠΑΘΟΛΟΓΙΑΣ 

3 

ΧΕΙΡΟΥΡΓΙΚΗΣ 

1 

ΔΕΡΜΑΤ ΟΛΟΓΙΑΣ-ΑΦΡΟΔΙΣΙΟΛΟΓΙ ΑΣ 

22 

ΙΑΤΡΙΚΗΣ ΒΙΟΠΑΘΟΛΟΓΙΑΣ 

7 

ΠΑΘΟΛΟΓΙΚΗΣ ΑΝΑΤΟΜΙΚΗΣ 

4 

ΑΚΤΙΝΟΘΕΡΑΠΕΥΤΙΚΗΣ ΟΓΚΟΛΟΓΙΑΣ 

1 

ΠΛΑΣΤΙΚΗΣ ΧΕΙΡΟΥΡΓΙΚΗΣ 

1 

ΑΚΤΙΝΟΔΙΑΓΝΩΣΤΙΚΗΣ 

2 

ΑΝΑΙΣΘΗΣΙΟΛΟΓΙΑΣ 

1 

ΣΥΝΟΛΟ 

42 


Β) Από ειδικευόμενους γιατρούς που τοποθετούνται 
σε θέσεις ειδικευομένων γιατρών που έχουν συσταθεί 
με οποιονδήποτε τρόπο μέχρι την δημοσίευση της από- 

φάσης αυτής ή συνιστώνται, σύμφωνα με τις διατάξεις 
που ισχύουν κάθε φορά. 

Γ) Από άλλους επιστήμονες του κλάδου υγείας και λοι¬ 
πό παράίατρικό προσωπικό των παρακάτω κατηγοριών 
και κλάδων, σε καθένα από τους οποίους οι αντίστοιχες 
θέσεις ορίζονται ως εξής: 

ΜΟΝΙΜΟ ΠΡΟΣΩΠΙΚΟ 

I. ΚΛΑΔΟΣ ΝΟΣΟΚΟΜΕΙΑΚΩΝ ΦΑΡΜΑΚΟΠΟΙΩΝ 
Δύο (2) θέσεις 

II. ΚΑΤΗΓΟΡΙΑ ΠΕ 

Κλάδος ΠΕ Χημείας - Βιοχημείας - Βιολογίας 

Τρεις(3) θέσεις 

Κλάδος ΠΕ Διαιτολογίας 

Μια (1) θέση 

III. ΚΑΤΗΓΟΡΙΑ ΤΕ 

Κλάδος ΤΕ Δημόσιας Υγιεινής 
Μία (1) θέση 

Κλάδος ΤΕ Κοινωνικής Εργασίας 
Μία (1) θέση 

Κλάδος ΤΕ Ιατρικών Εργαστηρίων 
Δέκα τρεις (13) θέσεις 
Κλάδος ΤΕ Ραδιολογίας Ακτινολογίας 
Τέσσερις (4) θέσεις 

IV. ΚΑΤΗΓΟΡΙΑ ΔΕ 

Κλάδος ΔΕ Βοηθών Ιατρικών και Βιολογικών Εργα¬ 
στηρίων 
Εννέα (9) θέσεις 

Κλάδος ΔΕ Χειριστών Ιατρικών Συσκευών 

Τ έσσερις (4) θέσεις 

Κλάδος ΔΕ Βοηθών Φαρμακείου 

Δύο (2) θέσεις 

Κλάδος ΔΕ Μαγείρων 

Τρεις (3) θέσεις 

3. ΘΕΣΕΙΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 

Η Νοσηλευτική Υπηρεσία στελεχώνεται από προσωπικό 
των παρακάτω κατηγοριών και κλάδων, σε καθένα από 
τους οποίους οι αντίστοιχες θέσεις ορίζονται ως εξής: 

I. ΚΑΤΗΓΟΡΙΑ ΠΕ 
Κλάδος ΠΕ Νοσηλευτικής 
Τ έσσερις (4) θέσεις 

II. ΚΑΤΗΓΟΡΙΑ ΤΕ 
Κλάδος ΤΕ Νοσηλευτικής 
Σαράντα πέντε (45) θέσεις 

Κλάδος ΤΕ Επισκεπτών -τριών Υγείας 
Τ έσσερις (4) θέσεις 

III. ΚΑΤΗΓΟΡΙΑ ΔΕ 

Κλάδος ΔΕ Βοηθών Νοσηλευτικής 
Εβδομήντα (70) θέσεις 

IV. ΚΑΤΗΓΟΡΙΑ ΥΕ 

Κλάδος ΥΕ Βοηθητικού Υγειονομικού Προσωπικού 
Είκοσι οκτώ (28) θέσεις 

Ο κλάδος αυτός περιλαμβάνει τις ειδικότητες: Νοσο¬ 
κόμων, Βοηθών Θαλάμου, Μεταφορέων Ασθενών, Νε- 
κροτόμων-Σαβανωτών-Αποτεφρωτών. Η κατανομή των 
θέσεων στις παραπάνω ειδικότητες γίνεται κάθε φορά 
με την απόφαση προκήρυξης αυτών. 

4. ΘΕΣΕΙΣ ΔΙΟΙΚΗΤΙΚΗΣ-ΟΙΚΟΝΟΜΙΚΗΣ ΥΠΗΡΕΣΙΑΣ, 
ΑΥΤΟΤΕΛΟΥΣ ΤΜΗΜΑΤΟΣ και ΕΙΔΙΚΟΥ ΓΡΑΦΕΙΟΥ. 

Η Διοικητική - Οικονομική Υπηρεσία, το Αυτοτελές 
Τμήμα και το Ειδικό Γραφείο στελεχώνονται από προ¬ 
σωπικό των παρακάτω κατηγοριών και κλάδων, σε κα¬ 
θένα από τους οποίους οι αντίστοιχες θέσεις ορίζονται 
ως εξής: 


I) ΚΑΤΗΓΟΡΙΑ ΠΕ 

Κλάδος ΠΕ Διοικητικού - Οικονομικού 

Τρεις (3) θέσεις 

Κλάδος ΠΕ Πληροφορικής 

Μία (1) θέση 

Κλάδος ΠΕ Μηχανικών 

Μία (1) θέση 

Ο Κλάδος αυτός περιλαμβάνει τις ειδικότητες: Μη- 
χανολόγων-Ηλεκτρολόγων, Μηχανολόγων-Μηχανικών, 
Ηλεκτρονικών-Μηχανικών, Πολιτικών-Μηχανικών, Αρ¬ 
χιτεκτόνων. Η κατανομή των θέσεων στις παραπάνω 
ειδικότητες γίνεται κάθε φορά με την απόφαση προ¬ 
κήρυξης αυτών. 

Η ανωτέρω θέση δύναται να καταλαμβάνεται από Τε- 
χνικό Ασφαλείας, σύμφωνα με τις ισχύουσες διατάξεις. 
Κλάδος ΠΕ Ιερέων 
Μία (1) θέση 

II) ΚΑΤΗΓΟΡΙΑ ΤΕ 

Κλάδος ΤΕ Διοίκησης Μονάδων Υγείας και Πρόνοιας 
Πέντε (5) θέσεις 

Κλάδος ΤΕ Διοικητικού-Λογιστικού 

Έξι (6) θέσεις 

Κλάδος ΤΕ Πληροφορικής 

Μία (1) θέση 

Κλάδος ΤΕ Μηχανικών 

Μία (1) θέση 

Ο Κλάδος αυτός περιλαμβάνει τις ειδικότητες: Τεχνο¬ 
λογίας Ιατρικών Οργάνων, Ηλεκτρονικών-Τεχνιτών, Υπο¬ 
μηχανικών, Σχεδιαστών και άλλες συναφείς ειδικότητες. 
Η κατανομή των θέσεων στις παραπάνω ειδικότητες 
γίνεται κάθε φορά με την απόφαση προκήρυξης αυτών. 

Η ανωτέρω θέση δύναται να καταλαμβάνεται από Τε- 
χνικό Ασφαλείας, σύμφωνα με τις ισχύουσες διατάξεις. 

III) ΚΑΤΗΓΟΡΙΑ ΔΕ 

Κλάδος ΔΕ Διοικητικών Γραμματέων 
Είκοσι έξι (26) θέσεις 

Ο κλάδος αυτός περιλαμβάνει τις ειδικότητες: Διοι¬ 
κητικού - Λογιστικού, Εισπρακτόρων, Αποθηκαρίων, Δα- 
κτυλογράφων. Η κατανομή των θέσεων στις ειδικότητες 
γίνεται κάθε φορά με την απόφαση προκήρυξης αυτών. 
Κλάδος ΔΕ Προσωπικού Η/Υ 
Μία (1) θέση 

Κλάδος ΔΕ Προσωπικού Ασφαλείας 

Δύο (2) θέσεις 

Κλάδος ΔΕ Τηλεφωνητών 

Δύο (2) θέσεις 

Κλάδος ΔΕ Τεχνικού 

Εννέα (9) θέσεις 

Ο κλάδος αυτός περιλαμβάνει τις ειδικότητες: Ηλε¬ 
κτρονικών Τεχνικών, Θερμαστών, Ηλεκτροτεχνιτών, Ερ¬ 
γοδηγών, Σχεδιαστών, Μηχανοτεχνιτών, Υδραυλικών, 
Οικοδόμων - Κτιστών, Αμμοκονιαστών Ξυλουργών - Επι¬ 
πλοποιών, Ψυκτικών, Ελαιοχρωματιστών - Υδροχρω¬ 
ματιστών, Σιδηρουργών, Οξυγονοκολλητών, Αλουμι- 
νοκατασκευαστών, Κοπτριών - Ραπτριών - Γαζωτριών, 
Κλιβανιστών - Αποστειρωτών - Απολυμαντών, Κουρέων 
και άλλες συναφείς ειδικότητες. Η κατανομή των θέσε¬ 
ων στις ειδικότητες γίνεται κάθε φορά με την απόφαση 
προκήρυξης αυτών. 

IV) ΚΑΤΗΓΟΡΙΑ ΥΕ 

Κλάδος ΥΕ Προσωπικού Καθαριότητας 
Δέκα (10) θέσεις 

Ο κλάδος αυτός περιλαμβάνει τις ειδικότητες: Κα- 
θαριστών-τριών, Πλυντών-τριών, Πρεσσαδόρων - Σι¬ 
δερωτών, Επιμέλειας Κήπων. Η κατανομή των θέσεων 
στις ειδικότητες γίνεται κάθε φορά με την απόφαση 
προκήρυξης αυτών. 

Κλάδος ΥΕ Βοηθητικού Προσωπικού 

Πέντε (5) θέσεις 

Ο κλάδος αυτός περιλαμβάνει τις ειδικότητες: Κλη¬ 
τήρων, Θυρωρών, Οδηγών Ανελκυστήρων, Ταξινόμων 
Ιματισμού, Βοηθών Αποθηκαρίων, Χειριστών Μηχανη¬ 
μάτων Αναπαραγωγής και Ταξινόμησης Εγγράφων και 
άλλες συναφείς ειδικότητες. Η κατανομή των θέσεων 
στις ειδικότητες γίνεται κάθε φορά με την απόφαση 
προκήρυξης αυτών. 

Κλάδος ΥΕ Προσωπικού Εστίασης 

Δέκα (10) θέσεις 

Ο κλάδος αυτός περιλαμβάνει τις ειδικότητες: Βοηθών 
μαγείρων, Τραπεζοκόμων, Λαντζέρηδων. Η κατανομή 
των θέσεων στις ειδικότητες γίνεται κάθε φορά με την 
απόφαση προκήρυξης αυτών. 

Κλάδος ΥΕ Εργατών 

Μία (1) θέση 

Κλάδος ΥΕ Φυλάκων-Νυχτοφυλάκων 

Μία (1) θέση 

5. ΠΡΟΣΩΠΙΚΟ ΜΕ ΣΧΕΣΗ ΕΜΜΙΣΘΗΣ ΕΝΤΟΛΗΣ 
Μία (1) θέση Δικηγόρου. 

Άρθρο 15 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού του προσωπικού του Νοσο¬ 
κομείου ορίζονται στις διατάξεις του Π.Δ/τος 50/2001 
«Καθορισμός προσόντων διορισμού σε θέσεις φορέων 
του δημοσίου τομέα», (ΦΕΚ 39/Α'), όπως αυτό ισχύει 
κάθε φορά. 

Άρθρο 16 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Στην Ιατρική Υπηρεσία πρόΐσταται ο Διευθυντής 
του Νοσοκομείου, τακτικός Καθηγητής της έδρας των 
Αφροδισίων και Δερματικών Νόσων του Πανεπιστημίου 
Αθηνών. 

Στο Τμήμα Διαιτολογίας - Διατροφής υπάλληλος του 
κλάδου ΠΕ Διαιτολογίας. 

Στο Τμήμα Κοινωνικής Εργασίας υπάλληλος κλάδου 
ΤΕ Κοινωνικής Εργασίας. 

Στο Τμήμα Παράίατρικού Προσωπικού υπάλληλος των 
κλάδων ΤΕ Ιατρικών Εργαστηρίων ή ΤΕ Ραδιολογίας - 
Ακτινολογίας. 

Στη Νοσηλευτική Υπηρεσία προ'ΐστανταί: 

Στη Διεύθυνση υπάλληλος του κλάδου ΠΕ Νοσηλευ¬ 
τικής. 

Στους Τομείς υπάλληλοι του κλάδου ΠΕ Νοσηλευ¬ 
τικής και αν δεν υπάρχουν, υπάλληλοι του κλάδου ΤΕ 
Νοσηλευτικής. 

Στα Τμήματα, υπάλληλοι του κλάδου ΠΕ Νοσηλευ¬ 
τικής και αν δεν υπάρχουν, υπάλληλοι του κλάδου ΤΕ 
Νοσηλευτικής. 

Στη Διοικητική - Οικονομική Υπηρεσία προ'ΐστανταί: 

Στη Διεύθυνση και στην Υποδιευθύνση Διοικητικού-Οι- 
κονομικού υπάλληλοι του κλάδου ΠΕ Διοικητικού - Οικο¬ 
νομικού και στην Υποδιεύθυνση Τεχνικού υπάλληλος του 
κλάδου ΠΕ Μηχανικών και αν δεν υπάρχει υπάλληλος 
του κλάδου ΤΕ Μηχανικών. 

Στα Τμήματα Διαχείρισης Ανθρωπίνου Δυναμικού, 
Γραμματείας, Επιστασίας-Ιματισμού, Κίνησης Ασθενών 
και Γραμματείας Εξωτερικών Ιατρείων και Επειγόντων 
Περιστατικών, υπάλληλοι του κλάδου ΠΕ Διοικητικού - Οι¬ 
κονομικού και αν δεν υπάρχουν, υπάλληλοι του κλάδου 
ΤΕ Διοικητικού - Λογιστικού ή υπάλληλοι του κλάδου 
ΤΕ Διοίκησης Μονάδων Υγείας και Πρόνοιας και αν δεν 
υπάρχουν υπάλληλοι του κλάδου ΔΕ Διοικητικών Γραμ- 
ματέων. 

Στο Τ μήμα Οικονομικού, υπάλληλος του κλάδου ΠΕ Δι¬ 
οικητικού - Οικονομικού και αν δεν υπάρχει, υπάλληλος 
του κλάδου ΤΕ Διοικητικού-Λογιστικού ή ΤΕ Διοίκησης 
Μονάδων Υγείας και Πρόνοιας. 

Στα Τμήματα Τεχνικού και Βιοϊατρικής Τεχνολογίας 
υπάλληλοι του κλάδου ΠΕ Μηχανικών και αν δεν υπάρ¬ 
χουν, υπάλληλοι του κλάδου ΤΕ Μηχανικών. 

Στο Αυτοτελές Τμήμα Οργάνωσης και Πληροφορικής 
υπάλληλος του κλάδου ΠΕ Πληροφορικής και αν δεν 
υπάρχει, υπάλληλος του κλάδου ΤΕ Πληροφορικής και 
αν δεν υπάρχει υπάλληλος του κλάδου ΔΕ Προσωπικού 
Ηλεκτρονικών Υπολογιστών. 

Στο Ειδικό Γραφείο Υποστήριξης Πολίτη υπάλληλος 
του κλάδου ΠΕ Διοικητικού- Οικονομικού ή ΠΕ Νοση¬ 
λευτικής και αν δεν υπάρχει, υπάλληλος των κλάδων 
ΤΕ Διοίκησης Μονάδων Υγείας και Πρόνοιας ή ΤΕ Νο¬ 
σηλευτικής και αν δεν υπάρχει υπάλληλος του κλάδου 
ΔΕ Διοικητικών Γραμματέων. 

Για την επιλογή των ανωτέρω Προϊσταμένων ισχύουν 
οι διατάξεις του Ν. 3528/07, όπως αυτός ισχύει κάθε 
φορά. 

Οι διατάξεις του άρθρου αυτού εφαρμόζονται σε συν¬ 
δυασμό με τις διατάξεις της παραγράφου 2 του άρθρου 
5 της παρούσας, δηλαδή της υπαγωγής των υπηρεσι¬ 
ών στον εκάστοτε διευθυντή του νοσοκομείου, τακτικό 
καθηγητή της έδρας των αφροδισίων και δερματικών 
νόσων του Πανεπιστημίου Αθηνών. 

Αρθρο 17 
ΕΣΟΔΑ 

Τα έσοδα του Νοσοκομείου είναι: 

1. Οι επιχορηγήσεις από τον κρατικό προϋπολογισμό 
και το πρόγραμμα δημοσίων επενδύσεων. 

2. Οι εισπράξεις από νοσήλια, εξέταστρα και λοιπές 
αμοιβές για παροχή υπηρεσιών. 

3. Οι πρόσοδοι από την ίδια αυτού περιουσία. 

4. Τα έσοδα από δωρεές, κληροδοτήματα, εκποιήσεις 
περιουσιακών στοιχείων. 

5. Κάθε άλλο έσοδο που προκύπτει από τις αρμοδιό- 
τητές τους. 

Άρθρο 18 

Με τη δημοσίευση της παρούσας απόφασης καταρ- 
γείται κάθε άλλη όμοια σχετική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2013 

